**Ministru kabineta rīkojuma projekta “Par prioritāri vakcinējamām personu grupām kažokzvēru audzēšanas jomā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu noteiktas darbinieku grupas, kas strādā sasaistē ar cilvēkiem un uzņēmīgām dzīvnieku sugām aizsardzību, kā arī nepieļautu turpmāku covid-19 izplatību uzņēmīgo dzīvnieku novietnēs, novēršot iespējamas jaunas Covid-19 vīrusa mutācijas, atbilstoši Ministru kabineta 2021. gada 16. februāra sēdes protokollēmuma (prot. Nr. 17 3. §) "Informatīvais ziņojums “Par prioritāri vakcinējamām personu grupām”” 4. punktā dotajam uzdevumam, apstiprināt Zemkopības ministrijas iesniegtos kritiski svarīgu kažokzvēru audzēšanas jomas darbinieku amatu sarakstus V prioritāri vakcinējamo personu grupas ietvaros. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par prioritāri vakcinējamām personu grupām kažokzvēru audzēšanas jomā” (turpmāk – projekts) izstrādāts, pamatojoties uz Ministru kabineta 2021. gada 16. februāra sēdes protokollēmuma (prot. Nr. 17 3. §) “Informatīvais ziņojums “Par prioritāri vakcinējamām personu grupām”” 4. punktā uzdoto – pirms V prioritāri vakcinējamās grupās iekļauto sabiedrības grupu vakcinācijas uzsākšanas nozaru ministrijām nodrošināt atbilstošo organizāciju vai uzņēmumu un profesiju vai amatu sarakstu sagatavošanu un iesniegšanu apstiprināšanai Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2019.gada 30.aprīļa noteikumu Nr.187 “Zemkopības ministrijas nolikums” 4.1.1.apakšpunktam Zemkopības ministrija izstrādā lauksaimniecības, meža nozares un zivsaimniecības politiku dzīvnieku veselības, labturības un dzīvnieku tirdzniecības jomā.  Ir novēroti vairāki Covid-19 uzliesmojumi ūdeļu fermās un vīrusa pārnešana starp ūdelēm un cilvēkiem.  Atsevišķos ūdeļu saslimšanas gadījumos Eiropā tika atklāti jauni unikāli Covid-19 vīrusa mutāciju varianti, kas var ietekmēt potenciālo vakcīnu efektivitāti. Tomēr vairumā gadījumu šādi fakti nav apstiprinājušies Covid-19 uzliesmojumos ūdeļu fermās.  Pārtikas un veterinārais dienests, veicot ūdeļu novietņu uzraudzību, š.g. 9. aprīlī uzraudzības laikā noņemtajos paraugos kažokzvēru novietnē “Baltic Devon mink” apstiprināja Covid-19 infekciju ūdelēm.  Tā kā Covid-19 ir zoonoze, ar kuru slimo gan dzīvnieki, gan cilvēki, ir būtiski pasargāt noteiktas darbinieku grupas, kas strādā sasaistē ar cilvēkiem un uzņēmīgām dzīvnieku sugām. Noteikumu projekta mērķis ir:  1) nodrošināt iespējami ātrāku šo personu vakcināciju pret Covid-19 infekciju, lai neturpinātos vīrusa pārnešana no cilvēkiem uz dzīvniekiem;  2) pasargāt citu novietņu ūdeles no saslimšanas ar Covid-19 infekciju.  Situācija ūdeļu novietnēs kopš š.g. janvāra ir krasi mainījusies, jo pastāv aizliegums ievest valstī no citām dalībvalstīm dzīvas ūdeles. Patlaban trīs ūdeļu novietnēs netiek turēti dzīvnieki, vienā novietnē ir konstatēts Covid-19 uzliesmojums, bet trijās novietnēs notiek sašaurināts ražošanas process.  Lai nodrošinātu epidemioloģiski drošu vidi kažokzvēru audzēšanas nozarē, V prioritārajā vakcinējamo personu grupā vakcīna pret Covid-19 infekciju jāsaņem kritiski svarīgiem ūdeļu novietņu darbiniekiem, kopumā 61 darbiniekam, no kuriem 42 darbinieki ir inficētajā novietnē, bet 19 darbinieki – neinficētajās novietnēs. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz kritiski svarīgiem ūdeļu novietņu darbiniekiem, kopumā 61 darbiniekam, no kuriem 42 darbinieki ir inficētajā novietnē, bet 19 darbinieki – neinficētajās novietnēs. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projektā ietvertais tiesiskais regulējums sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija  Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| 3. | Cita informācija | Nav. |

Zemkopības ministrs K. Gerhards

Cirsis 67027315

Kaspars.Cirsis@zm.gov.lv